Publication: Magyar Közlöny
Issue: MK-2010-68 (Year: 2010, Number: 68)
Era: contemporary
Section: kötött tör vények elfogadásának, módosításának alkotmányossági problémáival. Az 1/1999. (II. 24.) AB határozatának
Paragraph Index: 93

kötött tör vények elfogadásának, módosításának alkotmányossági problémáival. Az 1/1999. (II. 24.) AB határozatának rendelkezõ részében alkotmányos követelményként állapította meg: „valamely, az Alkotmány által meghatározott tör vény elfogadásához megkívánt minõsített többség nem egyszerûen a tör vényalkotási eljárás formai elõ írása, hanem olyan alkotmányos garancia, amelynek lényeges tartalma az országgyûlési képviselõk közötti széles körû egyetértés. A minõsített többség követelménye nemcsak az adott alkotmányi rendelkezés közvetlen végrehajtásaként kiadott tör vény megalkotására vonatkozik, hanem e tör vény módosítására (rendelkezéseinek megváltoztatására, kiegészítésére) és hatályon kívül helyezésére is. Az Alkotmány rendelkezése alapján minõsített többséggel elfogadott tör vényt egyszerû többséggel elfogadott törvénnyel nem lehet módosítani, vagy hatályon kívül helyezni.” (ABH 1999, 25.) Ugyanezen határozata indokolásában az Alkotmánybíróság rámutatott arra is, hogy az Országgyûlés jogkörébe tartozik annak eldöntése, hogy az Alkotmány által minõsített többséghez kötött tör vényhozási tárgyat milyen részletesen szabályozza az ún. kétharmados tör vény útján. Azonban, ha a tör vényhozó valamely szabályozási tárgykörrõl a minõsített többséggel elfogadott tör vény ben rendelkezett, a minõsített többségi eljárás alkotmányos követelmény a tör vény módosításakor is. Az Alkotmánybíróság kimondta: „(...)a tör vényalkotási eljárásban akkor sem lehet mellõzni az Alkotmány által elõírt minõsített többség követelményét, ha a módosítás részletszabályokról szól, vagy az adott alapjog, illetve intézmény hatályosulását szeretné hatékonyabb eszközökkel elérni a jogalkotó. Az ilyen vagy más, hasonló tartalmú kezdeményezés érvényesítésének szándéka – mint a hatékony kormányzás meg valósításának egyik eszköze – az Alkotmány tételes szabályát nem sértheti meg. Kétségtelen, hogy ez a szabály a tör vényalkotási eljárás formai érvényességét meghatározó alkotmányos korlátot jelent az egyszerû többség akár ésszerû törekvéseivel szemben is.” (ABH 1999, 25, 39.)

Source: https://magyarkozlony.hu/hivatalos-lapok/aa90c1c66e67dd663be7480530fe424548618c11/dokumentumok/3f4f1e43223b1034e114c433c66f8ba61fd8bee5/letoltes